
转讜住驻讜转



 讛''诪 讘诪讜讻专 讜诪砖讻讬专 诇讞讘讬专讜 讚讗讬讻讗 讚诪住专 诇讬讛 讚诇讬拽谞讬 讗讘诇 讘谞讻住讬 讛讙专 诪讗谉 诪住专 诇讬讛 讚诇讬拽谞讬 讜讗讬谉 谞专讗讛 诇专''讬 讚讘讛讚讬讗 讗诪专 讘驻专拽 讛驻专讛 (讘''拽 讚祝 谞讘. 讜砖诐 讚''讛 讻讬讜谉) 讚诇讗 拽谞讛 讘诪住讬专转 诪驻转讞 讜诇讗 诪讛谞讬 诪住讬专转 诪驻转讞 讗诇讗 砖诇讗 讬爪讟专讱 诇讜诪专 诇讜 诇讱 讞讝拽 讜拽谞讬 讜讚讜拽讗 讙讘讬 讘讚讬拽转 讞诪抓 讛讜讗 讚转诇讬 讘诪住讬专转 诪驻转讞 讚诪讬 砖诪驻转讞 讘讬讚讜 注诇讬讜 诇讘讚讜拽 诇驻讬 砖讘讬讚讜 诇讬讻谞住 讜诇讘讚讜拽 讜诪讛 砖驻讬' 谞诪讬 讚诇讗 拽谞讬 讘谞注讬诇转 讚诇转 诇讗 诪砖诪注 讻谉 讘讙讬讟讬谉 讘讛讝讜专拽 (讚祝 注讝: 讜砖诐) 讚拽讗诪专 转讬讝讬诇 讗讬讛讬 讜转讬讞讜讚 讜转驻转讞 讗诇诪讗 讘谞注讬诇讛 诇讞讜讚讛 拽谞讬讗 砖诇讗 讛讬转讛 讬讻讜诇讛 诇注砖讜转 诪谞注讜诇 讚讘砖讘转 讛讬讛 讜讗驻讬' 讚讗住讜专 诇拽谞讜转 讘砖讘转 讘砖讻''诪 砖专讬 砖诇讗 转讟专祝 讚注转讜 注诇讬讜 讻讚讗诪专 诇拽诪谉 讜诇讗 讚诪讬 谞注讬诇转 讚诇转 诇诪讘专讬讞 讗专讬 讚讚讜拽讗 谞转谉 爪专讜专 讚住讻专 诪讬谞讛 诪讬讗 讛讜讗 讚讗诪专 讘住诪讜讱 讚讛讜讬 诪讘专讬讞 讗专讬 讗讘诇 讛讻讗 砖谞讜注诇 讘驻谞讬 讻诇 讗讚诐 讜讗讬谉 诪谞讬讞 讗讚诐 诇讬讻谞住 诪讜讻讞 诪讬诇转讗 砖讛讘讬转 讛讜讗 砖诇讜 讜拽谞讬 讘谞注讬诇讛 诇讞讜讚 讜讻谉 诪讜讻讞 诇拽诪谉 (讚祝 谞讝.) 讙讘讬 讛讗 讚转谞谉 讗诇讜 讚讘专讬诐 砖讬砖 诇讛谉 讞讝拽讛 讜讗诇讜 讚讘专讬诐 砖讗讬谉 诇讛诐 讞讝拽讛 讜驻专讬讱 讘讙诪' 诪''砖 专讬砖讗 讜诪''砖 住讬驻讗 讗诪专 注讜诇讗 讻诇 砖讗讬诇讜 讘谞讻住讬 讛讙专 诇讗 拽谞讛 讻讜' 讜拽转谞讬 住讬驻讗 讛讻谞讬住 转专谞讙讜诇讬谉 讘转讜讱 讛讘讬转 讛''讝 讞讝拽讛 讜拽谞讛 谞诪讬 讘谞讻住讬 讛讙专 讜讛''讟 讚讛转诐 讚拽谞讛 诪砖讜诐 讚诪住转诪讗 讻砖谞转谉 砖诐 转专谞讙讜诇讬谉 谞注诇 讚诇转 诇砖诪专谉 讗诇诪讗 讚拽谞讛 讘谞注讬诇讛 讗讘诇 拽砖讛 诇专砖讘''讗 讚讗诪专 诇拽诪谉 讛讘讜谞讛 驻诇讟专讬谉 讘谞讻住讬 讛讙专 讜讘讗 讗讞专 讜讛注诪讬讚 诇讛谉 讚诇转讜转 拽谞讛 讜讛转诐 诪讬讬专讬 讘谞注诇 讚讗讬 诇讗 谞注诇 讗诪讗讬 拽谞讛 讛讗 诇讘谞讬 讘注诇诪讗 讛讜讗 讚讗驻讬讱 讻诪讜 拽诪讗 砖讻诇 讗讚诐 讬讻讜诇 诇讬讻谞住 讻砖诇讗 谞注诇 讗诇讗 讜讚讗讬 讘谞注诇 讗讬讬专讬 讜诪砖诪注 讚讜拽讗 砖讛注诪讬讚 讚诇转讜转 讗讘诇 诇讗 讛注诪讬讚 讚诇转讜转 诇讗 拽谞讛 讘谞注讬诇讛: (诇注讬诇) 谞注诇 讜讙讚专 讜驻专抓 讻诇 砖讛讜讗. 驻''讛 讚诇''讙 讘驻谞讬讜 诪砖讜诐 讚讘谞讻住讬 讛讙专 诇讗 砖讬讬讱 诇驻谞讬讜 讜讗讬谞讛 拽砖讬讗 讚讗讬讻讗 诇诪讬诪专. 诪砖讜诐 讚谞讜转谉 诪转谞讛 讜讗讞讬谉 砖讞诇拽讜 谞拽讟 讘驻谞讬讜 讜诪讬讛讜 诇''讙 诇讬讛 讚讚讬讬拽 讘讙诪' 讗讘专讬讬转讗 讚专讘 砖专讘讬讗 讘驻谞讬讜 讗讬谉 砖诇讗 讘驻谞讬讜 诇讗 讜讗诪转谞讬' 讛''诇 诇诪讬讚拽 讜注讜讚 讚讘注讬 专讘 讘诪转谞讛 讛讬讗讱 转驻砖讜讟 诪诪转谞讬' 讚讗谞讜转谉 诪转谞讛 拽转谞讬 讘驻谞讬讜 讗讬 讙专住 诇讛: (诇注讬诇) 讗讟讜 讻诇 讛谞讬 诇讗讜 讘谞讬 讞讝拽讛 谞讬谞讛讜. 驻讬专讜砖 讚诪砖诪注 诇讬讛 讘讚''讗 讘诪讞讝讬拽 讛讜讗 讚讘注讬 讙''砖 讞讝拽讛 讻诇讜诪专 讘诪讬讚讬 讚砖讬讬讱 讞讝拽讛 讗讘诇 讘谞讜转谉 讻讜' 诪砖''讛 驻专讬讱 讗讟讜 讛谞讬 讻讙讜谉 谞讜转谉 诪转谞讛 讜讛讗讞讬谉 砖讞诇拽讜 诇讗讜 讘谞讬 讞讝拽转 讙''砖 谞讬谞讛讜: 讗诪专 砖诪讜讗诇 讜诪讗讬 转讘注讬 诇讬讛 诇讗讘讗 讜诪讛 诪讻专 讻讜'. 讗注''讙 讚砖诪讜讗诇 讗讬转 诇讬讛 住驻''拽 讚讘''诪 (讚祝 讟讜.) 讚讬驻讛 讻讞 诪转谞讛 诪讻讞 诪讻专 诇注谞讬谉 讚诇讗 讟专讬祝 诪讬谞讬讛 讗转 讛砖讘讞 讛讬讬谞讜 讗讞专 砖讻讘专 谞转拽讬讬诪讛 讛诪转谞讛 讻讚驻''讛: 讛讗讬 驻专爪讛 讛讬讻讬 讚诪讬 讗讬诇讬诪讗 讚诪注讬拽专讗 诇讗 注讬讬诇讬 讘讛 讜讛砖转讗 谞诪讬 诇讗 注讬讬诇讬 讘讛 诪讗讬 注讘讚. 谞专讗讛 讚诇''讙 讚讛讬讻讬 诪爪讬谞谉 诇诪讬诪专 讛砖转讗 谞诪讬 诇讗 注讬讬诇讬 讛讗 讻讚讬 砖讬讻谞住 讜讬爪讗 讘讛 拽讗诪专 诇讻讱 谞专讗讛 讻住驻专讬诐 讚讙专住讬谞谉 讚诪注讬拽专讗 诇讗 注讬讬诇讬 讘讛 讜讛砖转讗 注讬讬诇讬 讘讛 讟讜讘讗 注讘讚: 讟讜讘讗 注讘讚. 讜讗讬谉 讝讛 讻诇 砖讛讜讗 讗诇讗 讻讜' 讜谞注诇 谞诪讬 讻诇 砖讛讜讗 爪专讬讱 诇讬讬砖讘 讻注讬谉 讛谞讬: 

专讘讬谞讜 讙专砖讜诐

讘诪转谞讛 讛讬讗讱. 爪专讬讱 诇诪讬诪专 诇讬讛 诇讱 讞讝拽 讜拽谞讛 讗讜 诇讗. 诪讬 讗诪专讬谞谉 讘注讬谉 讬驻讛 谞讜转谉 讜拽谞讛 讛诪拽讘诇 讗注"讙 讚诇讗 讗诪专 诇讬讛 诇讱 讞讝拽 讜拽谞讛:



讙讚专 讙讚专. 砖讛讬讛 拽专讜讘 诇注砖专讛 讜讛砖诇讬诪讜 讛诪拽讘诇 诇注砖专讛:



砖讬讻谞住 讜讬爪讗 讘讛. 讚专讱 讗讜转讛 驻讬专爪讛 讛讜讬讗 讞讝拽讛: 讚诪注讬拽专讗 讻砖讙讚专讛 讛谞讜转谉 讛讜讜 住诇拽讬 诇讬讛 讗讬谞砖讬 注诇 讗讜转讜 讙讚专 讜注讻砖讬讜 讛讙讘讬讛讜 讝讛 诪拽讘诇 讚诇讗 讬讻诇讬 讗讬谞砖讬 诇诪讬住诇拽 诇讛:



讟讜讘讗 注讘讚. 讜讗诪讗讬 拽专讬 诇讬讛 讻诇 砖讛讜讗:



讗讬 谞讬诪讗 谞转谉 讚住讻专 诪讬谞讬讛 诪讬讗. 讻诇讜诪专 砖专讗讛 诪讬诐 砖讛讬讜 讘讗讬谉 讚专讱 讞讜专 讗讞讚 诇砖讟讜祝 讗转 讛砖讚讛 讜谞转谉 爪专讜专 讘讗讜转讜 讞讜专 讻讚讬 砖讬注讻讘 讛诪讬诐 砖诇讗 讬砖讟驻讜 讗转 讛砖讚讛:



谞讟诇 讚讗驻讬拽 诪讬讗 诪讬谞讬讛. 砖讛讬讛 讻诇 讛砖讚讛 诪诇讗讛 讜诇讗 讛讬讜 讬讻讜诇讬谉 诇爪讗转 诪诪谞讛 讜谞讟诇 讝讛 爪专讜专 讗讞讚 诪驻讗转 讛砖讚讛 讜讬爪讗讜 讛诪讬诐 讚专讱 谞讟讬诇转 讛爪专讜专:



讛讗讬 诪讘专讬讞 讗专讬. 讻诇讜诪专 诪讛 讞讝拽讛 讛讜讬讗 讝讜 讛讗 诪爪讬 诇诪讬诪专 诇讬讛 讛谞讜转谉 讗讜 讗讞讚 诪谉 讛讗讞讬谉 诪爪讜讛 注讘讚转 砖讛爪诇转 谞讻住讬 讻讬 讻谉 讞讜讘讛 诇讘专 讬砖专讗诇 诇讛爪讬诇 诪诪讜谉 讞讘讬专讜 讜诇讗 讛讜讬讗 讞讝拽讛:



讗诇讗 谞转谉 爪专讜专 讚爪诪讚 诇讛 诪讬讗. 砖讛讬转讛 砖讚讛 讘讬转 讛砖诇讞讬谉 讚爪专讬讱 诇讛 诪讬诐 讛专讘讛 讜爪诪讚 诇讛. 砖住讻讱 讘爪专讜专 讚专讱 爪讗转 讛诪讬诐 砖诇讗 讬爪讗讜 诪谉 讛砖讚讛 讜诇讗 住讙讬 诇讛 讘诇讬 诪讬诐:



谞讟诇 讚驻转讞 诇讛 诪讬讗. 砖谞讟诇 爪专讜专 讗' 讜注砖讛 讚专讱 诇诪讬诐 诇讬讻谞住 讚专讱 谞讟讬诇转 讗讜转讜 爪专讜专 讚讘注谞讬谉 讝讛 讜讚讗讬 [讛讜讬] 讞讝拽讛:



讘' 砖讚讜转. 砖诇 谞讻住讬 讛讙专:





专诪讘"谉

砖转讬 砖讚讜转 讜诪爪专 讗讞讚 讘讬谞讬讛诐. 拽砖讬讗 诇讛讜 诇专讘讜讜转讗 讝"诇 讛讗 讗诪专 砖诪讜讗诇 (讘拽讚讜砖讬谉 讚祝 讻"讝 讘') 诪讻专 诇讜 注砖专 砖讚讜转 讘注砖专 诪讚讬谞讜转 讻讬讜谉 砖讛讞讝讬拽 讘讗讞转 诪讛谉 拽谞讛 讻讜诇谉 诪砖讜诐 讚住讚谞讗 讚讗专注讗 讞讚 讛讜讗 讜讛讻讗 谞诪讬 谞讬诪讗 讛讻讬 讜专讘 讬讜住祝 讛诇讜讬 讝"诇 转讬专抓 讚注转 讗讞专转 诪拽谞讛 讗讜转谉 砖讗谞讬 讜讛专讘 专讘讬 砖诪讜讗诇 转讬专抓 砖讗谞讬 讛转诐 讚拽讗 讬讛讬讘 讚诪讬 讻讚讗诪专讬谞谉 讛转诐 诇讗 砖谞讜 讗诇讗 砖谞转谉 讚诪讬 讻讜诇谉 讜讻讜' 讗讘诇 讘谞讻住讬 讛讙专 诇讗 拽谞讛 讜讗讬谞讬 讬讜讚注 讘诪转谞讛 讛讬讗讱 诇驻讬 讚注转讜.
讜诪讬讛讜 拽砖讬讗 诇讬 讚讙专住讬谞谉 讘转讜住驻转讗 讘驻讬专拽讬谉 (讘,讛) 讛诪讞讝讬拽 讘谞讻住讬 讛讙专 谞注诇 讙讚专 讜驻专抓 讻诇 砖讛讜 讛专讬 讝讜 讞讝拽讛 讜讻讜' 讛讬讜 诇讜 注砖专 砖讚讜转 讻讬讜谉 砖讛讞讝讬拽 讘讗讞转 诪讛谉 讛讞讝讬拽 讘讻讜诇谉 注砖专讛 注讘讚讬诐 讗注"驻 砖讛讞讝讬拽 讘讗讞讚 诪讛谉 诇讗 讛讞讝讬拽 讘讻讜诇谉 讜讻讜'. 诇拽讞 讛讬诪谞讜 注砖专 砖讚讜转 讻讬讜谉 砖讛讞讝讬拽 讘讗讞转 诪讛谉 讛讞讝讬拽 讘讻讜诇谉 砖讻专 讛讬诪谞讜 注砖专 砖讚讜转 讻讬讜谉 砖讛讞讝讬拽 讘讗讞转 诪讛谉 讛讞讝讬拽 讘讻讜诇谉 诇拽讞 诪拽爪转 讜砖讻专 诪拽爪转 讛讞讝讬拽 讘讬谉 讘诇拽讬讞讛 讘讬谉 讘砖讘讬专讛 讛专讬 讝讜 讞讝拽讛 驻讬' 诇讻诇谉.
讜谞专讗讛 讚专讬砖讗 讘注砖专 砖讚讜转 住诪讜讻讜转 砖讗讬谉 砖诐 诪爪专 诪驻住讬拽 讜讘住讬驻讗 讙专住讬谞谉 讘注砖专 诪讚讬谞讜转 讜讛讬讗 讛砖谞讜讬讛 讘诪住讻转 拽讚讜砖讬谉 讘讙诪专讗 转谞讬讗 讻讜转讬讛 讚砖诪讜讗诇 讜诪爪讗谞讜 诪驻讜专砖 讘讬专讜砖诇诪讬 驻专拽 拽诪讗 讚拽讚讜砖讬谉 专讘讬 讬讜住讬 讘砖诐 专讘讬 讬讜讞谞谉 讛讬讜 砖转讬 砖讚讜转 讗讞转 讘讙诇讬诇 讜讗讞转 讘讬讛讜讚讛 讛讞讝讬拽 讘讝讜 砖讘讬讛讜讚讛 诇讝讻讜转 讘讝讜 砖讘讙诇讬诇 讗讜 讘讝讜 砖讘讙诇讬诇 诇讝讻讜转 讘讝讜 砖讘讬讛讜讚讛 讛诪爪专 讘谞转讬诐 讜讻讜' 讜讛讬讬谞讜 讛讱 讚砖诪注转讬谉 诪驻讜专砖 砖转讬 砖讚讜转 讘谞讻住讬 讛讙专 讜讝讻讬转讬 诇谞讜住讞讗 专讗砖讜谞讛 讜讛讬' 讻转讜讘 讘讛 讛谞讱 砖诪注转转' 讘谞讻住讬 讛讙专 讗诪讬专谉 讜诪讞拽 讜讛讙讬讛 讗砖诪注转讬谉 讚砖转讬 砖讚讜转 讘谞讻住讬 讛讙专, 讜讻谉 讛讜讗 讛注讬拽专.
转砖诇讜诐 讛转讜住驻转讗: 谞注诇 讗讞讚 讜讙讚专 讗讞讚 讗讬谞讛 讞讝拽讛 谞注诇讜 砖谞讬讛诐 讜讙讚专讜 砖谞讬讛诐 讛专讬 讝讜 讞讝拽讛. 讬砖 讗讜诪专讬诐 讚讛讻讬 驻讬专讜砖讗 讚讛讬讻讗 讚讗转讜 讘转专讬 讜讻诇 讞讚 讜讞讚 诪讻讜讬谉 诇拽谞讜转 砖讚讛 讗讞转 讘谞讻住讬 讛讙专 讗讞讚 谞注诇 讜讗讞讚 讙讚专 诇讗 讛讜讬 讞讝拽讛 诇讞讚 诪讬谞讬讬讛讜 诇讗 讚讗转专注 诇讬讛 讞讝拽转讬讛 讚讛讗讬 讘砖讘讬诇 讛讬讗讱 讜诇讗 拽谞讛 讗讞专 诪讛诐 讻诇讜诐 讗讘诇 讛讬讻讗 讚谞注诇讜 砖谞讬诐 讜讙讚专讜 砖谞讬诐 讗注"讙 讚讻诇 讞讚 诪讻讜讬谉 诇讗讞讝讜拽讬 讘讻讜诇讛 诇谞驻砖讬讛 讻讬讜谉 讚讘讞讚讗 讞讝拽讛 诪讞讝拽讬 诇讗 诪讘讟诇讗 讞讚讗 诪讬谞讬讛 诇讞讘专讬讛 砖讗讬谉 诪讬谉 诪讘讟诇 讗转 诪讬谞讜 讜讻诇 讗讞讚 讜讗讞讚 拽谞讛 讞爪讬 拽专拽注 讚讻诇 讞讚 讜讞讚 诪住讬讬注 诇讞讝拽讛 讚讞讘专讬讛 讛讜讗讬诇 讜讘讞讚讗 讞讝拽讛 诪讞讝拽讬. 讜讗诐 驻讬专讜砖 讛讘专讬讬转讗 讻谉 诪砖讘砖转讗 讛讬讗 诇住诪讜讱 注诇讬讛 诪讛讛讬讗 住讜讙讬讗 (讚讘讘讗 诪爪讬注讗 讚祝 讞' 讘') 讙讘讬 专讜讻讘 讜诪谞讛讬讙 砖拽讜谞讬谉 讜讗注"驻 砖讗讬谉 拽谞讬讬转谉 砖讜讛 讜讗讬谞谉 诪讘讟诇讜转 讝讜 讗转 讝讜. 讜诇讬 谞专讗讛 诇讬 讚讛讻讬 讙专住讬谞谉 诇讛 谞注诇 讗讞讚 讜讙讚专 讗讞讚 讛专讬 讝讜 讞讝拽讛 砖讻诇 讗讞讚 注砖讛 讘讛 诪注砖讛 讙诪讜专 讛诪讜注讬诇 谞注诇讜 砖谞讬诐 讜讙讚专讜 砖谞讬诐 讗讬谞讛 讞讝拽讛 讘砖砖谞讬讛诐 注砖讜 讙讚专 讗讞专 讝讛 讙讚专 讞爪讬讜 讜讝讛 讞爪讬讜 讜谞诪爪讗 砖诇讗 讛讜注讬诇 诪注砖讛 讗讞讚 诪讛谉 讘诇讗 讞讘专讜 讜诇讗 拽谞讛 讜讻讱 诪讜讻讬讞 讘讘讘讗 诪爪讬注讗 讙讘讬 诪讙讘讬讛 诪爪讬讗讛 诇讞讘专讜 讜讻讜'.





专砖讘"讗

 砖转讬 砖讚讜转 讜诪爪专 讗讞讚 讘讬谞讬讛谉 讜讻讜'. 讗讬讻讗 诇诪讬讚拽, 讜讛讗 讗诪专 砖诪讜讗诇 讘驻专拽 拽诪讗 讚拽讚讜砖讬谉 (讻讝, 讗) 诪讻专 诇讜 注砖专 砖讚讜转 讘注砖专 诪讚讬谞讜转 讻讬讜谉 砖讛讞讝讬拽 讘讗讞转 诪讛谉 拽谞讛 讻讜诇谉, 讜拽讗 诪驻专砖 讛转诐 诪砖讜诐 讚住讚谞讗 讚讗专注讗 讞讚 讛讜讗, 讜讗诐 讻谉 讗祝 讛讻讗 谞讬诪讗 讛讻讬谉. 讜讛专讗"诐 讝"诇 转讬专抓, 讚讛转诐 讚注转 讗讞专转 诪拽谞讛, 讛讗 讘讛谞讱 讚诪转谞讬转讬谉 讚讛讗讞讬谉 砖讞诇拽讜 讜讛谞讜转谉 诪转谞讛 诇讞讘讬专讜 讻讬讜谉 砖讛讞讝讬拽 讘讗讞转 诪讛谉 拽谞讛 讻讜诇谉. 讜专"砖 讝"诇 讻转讘 讚讛转诐 砖讗谞讬 讚拽讗 讬讛讬讘 讚诪讬, 讜讻讚讗诪专讬谞谉 讛转诐 讜讛讜讗 讚讬讛讬讘 讚诪讬 讻讜诇谉. 讜砖诪讗 讗祝 诇讚讘专讬讜 讛讜讗 讛讚讬谉 讘讗讞讬谉 砖讞诇拽讜 讜讘谞讜转谉 诪转谞讛, 讻诇 砖谞转专爪讜 讘讻讱 诪讛 诇讬 谞转谉 讚诪讬诐 诪讛 诇讬 诇讗 谞转谉 讚诪讬诐, 讚讗祝 讘讛讛讬讗 讚拽讚讜砖讬谉 谞诪讬 讜讚讗讬 讛讻讬谉 诪砖诪注, 讚讗讬诇讜 讗诪专 诇讜 诇讱 讞讝拽 讜拽谞讬 讗驻讬诇讜 讘诇讗 谞转讬谞转 讚诪讬诐 拽谞讛, 讚诪讛 诇讬 讚诪讬诐 诪讛 诇讬 讞讝拽讛, 砖讗讬谉 讛讚诪讬诐 诪注讻讘讬谉 讗诇讗 诪驻谞讬 砖讗讬谉 讚注转 讛讘注诇讬诐 讘诪讻专 注讚 砖讬拽讘诇 讚诪讬诐. 讜讘驻专拽 讛砖讜讻专 讗转 讛讗讜诪谞讬谉 讻转讘转讬 (讝讛) 讬讜转专 诪讝讛 讘住讬讬注转讗 讚砖诪讬讗.





讛诪讗讬专讬

讻诇 砖讛讜讗 讝讛 砖讗诪专讜 讘诪砖谞讛 驻讬专讜砖讜 砖讬讛讗 讘讛 转讜注诇转 讻诇 砖讛讜讗 讗注"驻 砖讗讬谞讜 转讜注诇转 讙诪讜专 讻讬爪讚 讛讬讛 砖诐 驻讬专爪讛 讜讛讬讛 讗驻砖专 诇讬讻谞住 讘讛 讘专讬讜讞 讜讙讚专 讘讛 注讚 砖讗讬 讗驻砖专 诇讬讻谞住 讘讛 讘专讬讜讞 讗注"驻 砖注讚讬谉 谞讻谞住讬谉 讘讛 讘讚讞拽 讛专讬 讝讛 诪注砖讛 讛诪讜注讬诇 讜讛讞讝讬拽 讛讬讛 驻转讞 砖讘讜 专讜爪讛 讛讜讗 诇讬讻谞住 爪专 讗讜 拽爪专 讜谞讻谞住讬谉 讘讛 讘讚讞拽 讜驻专抓 讘讛 讻诇 砖讛讜 注讚 砖谞讻谞住 讘讛 讘专讬讜讞 讗注"驻 砖讗祝 诪转讞诇讛 讛讬讜 谞讻谞住讬谉 讘讛 讛讜讗讬诇 讜讛讜爪讬讗讛 诪爪专讛 诇专讜讞讛 讛专讬 讝讛 讛讜注讬诇 讜讛讞讝讬拽 讛讗 讗诐 诇讗 讛讜注讬诇 讻诇讜诐 讗讬谉 讻讗谉 讞讝拽讛:



谞注讬诇讛 讝讜 砖讘讬讗专谞讜 砖讛讬讗 讞讝拽讛 讬砖 砖驻讬专砖讜讛 讘住讙讬专转 讛讚诇转 诇讘讚 砖讛讬讛 驻转讜讞 讜讛专讬 讛讜注讬诇 讘住讙讬专转讜 诇注谞讬谉 砖诪讬专讛 讜讬砖 诪驻专砖讬诐 讛讜讗 讛讚讬谉 讗诐 讛讬讛 谞注讜诇 砖讬驻转讞谞讜 讜讛专讬 讛讜注讬诇 讘驻转讬讞转讜 诇讬讻谞住 讗诇讗 诪驻谞讬 砖讚专讱 讛诇讜拽讞 诇讬讻谞住 讘讘讬转 讘砖注转 讙诪专 诪注砖讛 诇专讗讜转 讗转 讛讘讬转 注讜讘专 诇拽谞讬讬转讜 讛讜讗 转讜驻砖 诇砖讜谉 谞注讬诇讛 砖讬拽谞讛讜 讚专讱 讬爪讬讗转讜 讜诇讚注转 讝讛 诪讛 砖讗诪专讜 讘诪住讻转 讙讬讟讬谉 注"讝 讘' 讜转讬讞讜讚 讜转驻转讞 驻讬专讜砖讜 讜转讬讞讜讚 讗讜 转驻转讞 讜讬砖 诪驻专砖讬诐 砖讛驻转讬讞讛 讗讬谞讛 讻诇讜诐 讜讘谞注讬诇讛 诪讬讛讗 诪讜讚讬诐 讜讬砖 诪驻专砖讬诐 砖讗讬谉 讞讝拽讛 讗诇讗 讘砖谞讬讛诐 专"诇 谞注讬诇讛 讜驻转讬讞讛 讜讛讜讗 砖讗诪专讜 讜转讬讞讜讚 讜转驻转讞 讜讞讻诪讬 讛爪专驻转讬诐 驻讬专砖讜 讘谞注讬诇讛 讝讜 拽讘讬注讜转 讛诪谞注讜诇 讘讚诇转 讜讗讬谉 诇砖讜谉 讻诇 砖讛讜讗 谞讜驻诇 讘讛 讬驻讛 讜讬砖 诪驻专砖讬诐 谞注讬诇讛 讘诪谞注讜诇 讜讬砖 砖驻讬专砖讜讛 讘谞注讬诇讛 讘诪驻转讞 讜讛讚讘专讬诐 谞专讗讬谉 讜讬专讗讛 诇讬 讗祝 讘砖讛讬讛 诪讜讙祝 砖讛专讬 讛讜爪讬讗讛 诪砖诪讬专讛 驻讞讜转讛 诇砖诪讬专讛 诪注讜诇讛:



讛诇讱 讘拽专拽注 讝讛 诇讗专讻讜 讜诇专讞讘讜 注诇 讚注转 拽谞讬讛 讛转讘讗专 讘诪拽讜诐 讗讞专 砖讗讬谉 讝讛 讻诇讜诐 讜诪"诪 讗诐 诪讻专 诇讜 砖讘讬诇 诇讛诇讱 讘讜 诇讻专诪讬诐 讜讗诪专 诇讜 诇讱 讘讜 讜讞讝讜拽 拽谞讬 讛讜讗讬诇 讜谞注砖讛 诇讛诇讜讱 讞讝拽转讜 讘讛诇讜讱 讜讻诪讛 砖讬注讜专 专讞讘 讛讚专讱 砖讛讜讗 拽讜谞讛 讘讛诇讜讱 讗诐 讛讬讛 讛诪拽讜诐 诪住讜讬讬诐 讘诪讞讬爪讜转 拽讜谞讛 讘讻讚讬 砖讬讙讘讬讛 专讙诇讜 讗讞讚 讜讬谞讬讞 讗转 讞讘专讜 讘讚专讱 讛诇讜讻讜 讜讗诐 讗讬谉 砖诐 诪讞讬爪讜转 拽讜谞讛 讘讻讚讬 砖讬住转讘讘 讘讛 讜讞讘讬诇讜转 讝诪讜专讜转 注诇 专讗砖讜:



注砖讛 讘讜 诪诇讗讻讛 诇砖诪讬专转 谞讝拽 讛讘讗 注诇 讛拽专拽注 驻转讗讜诐 讗讬谉 讝讛 讞讝拽讛 砖讗讬谉 讝讛 讚讘专 讛诪讜讻讬讞 砖诇注爪诪讜 讛讜讗 注讜砖讛 讗诇讗 砖讛讜讗 讞讬讬讘 讘讻讱 讜讻诪讜 砖讘讬讗专谞讜 讘诪爪讬注讗 诇讻诇 讗讘讚转 讗讞讬讱 诇专讘讜转 讗讘讚转 拽专拽注 讜讗讬谉 讞讝拽讛 注讚 砖讬注砖讛 诪注砖讛 砖讗讬谞讜 讞讬讬讘 讘讜 诪谉 讛转讜专讛 讜讛讚讘专 诪讜讻讬讞 讘讜 砖讗讬谞讜 注讜砖讛讜 讗诇讗 诇注爪诪讜 诪注转讛 讛讬讛 驻讬专爪讛 拽讟谞讛 讘讻讜转诇 讜讛讬讛 砖讟祝 诪讬诐 诪讝讜诪谉 诇讬讻谞住 讜诇讛驻住讬讚 讜讘讗 讝讛 讜谞转谉 爪专讜专 讘讗讜转讛 驻专爪讛 讗讜 砖讻讘专 谞转讻谞住讜 诪讬诐 砖诐 讜诪驻住讬讚讬谉 讜讝讛 谞讜讟诇 爪专讜专 诪谉 讛讻讜转诇 讻讚讬 诇注砖讜转 诇讛谉 砖讘讬诇 讚专讱 砖诐 讗讬谉 讝讛 讞讝拽讛 砖讗讬谉 讝讛 讗诇讗 讻讛讘专讞转 讗专讬 诪谞讻住讬 讞讘专讜 砖讗祝 讛讜讗 讞讬讬讘 讘讻讱 讗讘诇 讗诐 讛讬讛 讛讚讘专 讘讛驻讱 砖讛诪讬诐 诪讜注讬诇讬谉 诇拽专拽注 讜谞讟诇 爪专讜专 诇注砖讜转 驻专爪讛 拽讟谞讛 诇讬讻谞住 讛诪讬诐 讚专讱 砖诐 讗讜 砖讛讬讜 砖诐 诪讬诐 讜诪诇讞诇讞讬诐 讗转 讛讝专注讬诐 讜诪转讬专讗 砖诪讗 讬爪讗讜 讜谞转谉 爪专讜专 讘讗讬讝讛 诪拽讜诐 驻讬专爪讛 砖讛讬讛 诇讘讜 谞讜拽驻讜 诇讛讬讜转谉 讬讜爪讗讜转 讚专讱 砖诐 讛专讬 讝讜 讞讝拽讛:



讻讘专 讬讚注转 讘讙专 砖讗讬谉 诇讜 讬讜专砖讬诐 砖诪转 砖讻诇 讛诪讞讝讬拽 讘谞讻住讬讜 讝讻讛 讘讛诐 讛讬讜 砖转讬 砖讚讜转 讘谞讻住讬 讛讙专 讜诪爪专 讗讞讚 讘讬谞讬讛诐 讗注"驻 砖讛讞讝讬拽 讘讗讞讚 诪讛诐 注诇 讚注转 讞讝拽转 砖谞讬讛诐 讜诇讗 讛讬讛 诇讘讜 注诇 讛诪爪专 诇讗 拽谞讛 讗转 讛砖谞讬 讗诇讗 讝讛 砖讛讞讝讬拽 讘讛 诇讘讚 讜讗诐 讛讞讝讬拽 讘讝讜 注诇 讚注转 砖讬拽谞讛 讗转 讞讘专转讛 讜诇讗 诇拽谞讬讬转 注爪诪讛 诇讗 拽谞讛 讻诇讜诐:





专"讬 诪讬讙讗砖

诪讘专讬讞 讗专讬 诪谞讻住讬 讞讘讬专讜 讛讜讗. 讻诇讜诪专 讚讘专 砖讛讜讗 诪讞讜讬讬讘 诪谉 讛转讜专讛 讻讚讗诪专讬谞谉 诇讻诇 讗讘讬讚转 讗讞讬讱 诇专讘讜转 讗讘讬讚转 拽专拽注. 讚讞讝拽讛 诇讗 讛讜讬讗 讗诇讗 讘讚讘专 砖讗讬谞讜 诪讞讜讬讬讘 诪谉 讛转讜专讛 诇注砖讜转讜 讚讜讜讚讗讬 诇讗 注砖讗讜 讗诇讗 诇注爪诪讜 诇拽谞讜转 讘讜 讗讜转讛 砖讚讛:





讬讚 专诪"讛

专讟讝. 转谞讬 专讘 砖专讘讬讗 讘拽讬讚讜砖讬谉 讚讘讬 诇讜讬 谞注诇 讙讚专 驻专抓 讻诇 砖讛讜讗 讘驻谞讬讜 讛专讬 讝讜 讞讝拽讛. 讜诪转诪讛讬谞谉 注诇讛 讘驻谞讬讜 讗讬谉 砖诇讗 讘驻谞讬讜 诇讗. 讻诇讜诪专 诪讻讚讬 讛讗讬 转谞讗 讘讚讗讞讝讬拽 诪讚注转讬讛 讚谞讜转谉 拽讗讬, 讚讗讬 砖诇讗 诪讚注转讜 讗驻讬诇讜 讘驻谞讬讜 谞诪讬 诇讗 拽谞讬, 讜讻讬讜谉 讚诪讚注转讬讛 拽讗 诪讬讬专讬 讗驻讬诇讜 砖诇讗 讘驻谞讬讜 谞诪讬 诇讬拽谞讬. 讜讗诐 谞驻砖讱 诇讜诪专 讚诪拽专讗 讚讜砖讘讜 讘注专讬讻诐 讗砖专 转驻住转诐 讚讬诇驻讬谞谉 诪讬谞讬讛 讞讝拽讛 (拽讬讚讜砖讬谉 讻讜,讗) 拽讗 诪转诪讛, 讚讬砖讬讘转 讛专讘讛 注讬讬专讜转 讘讘转 讗讞转 诇讗 讗驻砖专 讚诇诪讛讜讬 讘讗驻讬 谞讜转谉, 讚讻讬 讞讝讬 诇讛 诇讞讝拽讛 讚讛讗讬 诇讗 讞讝讬 诇讛 诇讞讝拽讛 讚讛讱, 讜讗驻讬' 讛讻讬 讛讜讬讗 讞讝拽讛. 讗诪专 专讘讗 讘驻谞讬讜 讜讗讬谉 爪专讬讱 诇诪讬诪专 诇讬讛 诇讱 讞讝拽 讜拽谞讛 砖诇讗 讘驻谞讬讜 爪专讬讱 诇诪讬诪专 诇讬讛 诇讱 讞讝拽 讜拽谞讛. 讻诇讜诪专 讘驻谞讬讜 诇讗 爪专讬讱 [诇诪讬诪专 诇讬讛] 诇讱 讞讝拽 讜拽谞讛, 讗诇讗 讻讬讜谉 砖拽讘诇 注诇讬讜 讛诪讜讻专 诇诪讻讜专 讜讛谞讜转谉 诇讬转谉 讜讛讞讝讬拽 讛诇讜拽讞 讘驻谞讬讜 讜砖转拽 讛诪讜讻专 拽谞讛 诇讜拽讞. 砖诇讗 讘驻谞讬讜 爪专讬讱 诇诪讬诪专 诇讬讛 诇讱 讞讝拽 讜拽谞讛, 讜讗诐 讛讞讝讬拽 注讚 砖诇讗 讬讗诪专 诇讜 诇讱 讞讝拽 讜拽谞讛 诇讗 拽谞讛 讘讞讝拽讛 讝讜:



专讬讝. 讘注讬 专讘 讘诪转谞讛 讛讬讗讱. 诪讬 爪专讬讱 诇诪讬诪专 诇讬讛 诇讱 讞讝拽 讜拽谞讛 讗讜 诇讗. 讗诪专 砖诪讜讗诇 讜诪讗讬 转讘注讬 诇讬讛 诇讗讘讗 讛砖转讗 诇讜拽讞 讚拽讗 讬讛讬讘 讚诪讬 讗讬 讗诪专 诇讬讛 诇讱 讞讝拽 讜拽谞讛 讗讬谉 讜讗讬 诇讗 诇讗 诪转谞讛 诇讗 讻诇 砖讻谉. 诪讬讛讗 砖诪注讬谞谉 讚讛讛讬讗 讚转谞讬 专讘 砖专讘讬讗 谞注诇 讙讚专 驻专抓 讻诇 砖讛讜讗 讘驻谞讬讜 讛专讬 讝讜 讞讝拽讛 讘诪讻专 拽讗讬, 讗诇诪讗 讘诪讻专 谞诪讬 拽谞讬 讘讞讝拽讛. 讜讚讜拽讗 讘诪讜讻专 砖讚讛讜 诪驻谞讬 专注转讛, 讗讬 谞诪讬 讻讙讜谉 讚讛讜讜 诇讬讛 诇诇讜拽讞 讝讜讝讬 讙讘讬 诪讜讻专 讜诇拽讞 诪诪谞讛 砖讚讛 讝讜 讘讛诇讜讗转讜, 讚讗注"讙 讚诇讗 拽谞讬 讘讛谞讬 讝讜讝讬, 讚讛诇讜讗讛 诇讗 拽谞讬讗 讘诪讻专 讻讚诪讘专专 讘拽讬讚讜砖讬谉, 讻讬讜谉 讚诇讗 诪讬讞住专讬 讝讜讝讬 讙讜讘讬讗谞讗 拽谞讬 讘讞讝拽讛. 讜砖"诪 讚诇讗 砖谞讗 诪讻专 讜诇讗 砖谞讗 诪转谞讛, 讘驻谞讬讜 诇讗 爪专讬讱 诇诪讬诪专 诇讱 讞讝拽 讜拽谞讛 砖诇讗 讘驻谞讬讜 爪专讬讱 诇诪讬诪专 诇讬讛 诇讱 讞讝拽 讜拽谞讛:



专讬讞. 讜讛讗 讚转谞谉 谞注诇 讙讚专 驻专抓 讻诇 砖讛讜讗 讛专讬 讝讜 讞讝拽讛 讻诪讛 讻诇 砖讛讜讗 讻讚砖诪讜讗诇 讚讗诪专 砖诪讜讗诇 讙讚专 讙讚专 讜讛砖诇讬诪讜 诇注砖专讛 讟驻讞讬诐 驻专抓 驻专爪讛 讻讚讬 砖讬讻谞住 讜讬爪讗 讘讛 讛专讬 讝讜 讞讝拽讛. 讛讗讬 讙讚专 讙讚专 讜讛砖诇讬诪讜 诇注砖专讛 讚拽讗诪专讬谞谉 诇讗讜 讚讙讚专讬讛 诪注讬拽专讗 拽讗诪专, 讗诇讗 讻讙讜谉 砖讛讬讛 砖诐 讙讚专 讘谞讜讬 诪转讞诇讛 驻讞讜转 诪注砖专讛 讟驻讞讬诐 讜讘讗 讝讛 讜讛砖诇讬诪讜 诇注砖专讛, 讗讜 砖讛讬转讛 砖诐 驻讬专爪讛 拽讟谞讛 讜讘讗 讝讛 讜讛讜住讬祝 讘讛 讻讚讬 砖讬讻谞住 讜讬爪讗 讘讛 讛专讬 讝讜 讞讝拽讛. 讚讬拽讗 谞诪讬 讚拽讗诪专 讙讚专 讙讚专 讜讛砖诇讬诪讜 诇注砖专讛 讜诇讗 拽讗诪专 讙讚专 讙讚专 注砖专讛 讟驻讞讬诐 砖"诪.



讜讚讬讬拽讬谞谉 注诇讛 讛讗讬 讙讚专 讛讬讻讬 讚诪讬 讗讬诇讬诪讗 讚诪注讬拽专讗 诇讗 讛讜讜 住诇拽讬 诇讬讛 诪讞诪转 专讜诪讬讗 讜讛砖转讗 谞诪讬 讚讗讜住讬祝 讘讬讛 讗讬讛讜 诇讗 诪爪讜 住诇拽讬 诇讬讛 诪讗讬 注讘讚, 讛讗 讜讚讗讬 讜诇讗 讻诇讜诐 诇讗 注讘讚 讜诇讗 讛讜讬讗 讞讝拽讛 讗诇讗 讛讬讻讗 讚讗讛谞讬 诪注砖讬讜. 讜讗讬 讚诪注讬拽专讗 诪爪讜 住诇拽讬 诇讬讛 诪讞诪转 砖讛讬讛 谞诪讜讱 讜讛砖转讗 讚讗讜住讬祝 讘讬讛 讗讬讛讜 诇讗 诪爪讜 住诇拽讬 诇讬讛 讻诇诇 讟讜讘讗 注讘讚, 讜诪讗讬 讻诇 砖讛讜讗 讚拽转谞讬. 讜讗住讬拽谞讗 诇讗 爪专讬讻讗 讻讙讜谉 讚诪注讬拽专讗 住诇拽讬 诇讬讛 讘专讜讞讗 诪讞诪转 砖讛讬讛 谞诪讜讱 讜讛砖转讗 讚讗讜住讬祝 讘讬讛 讚讗讬讛讜 住诇拽讬 诇讬讛 讘讚讜讞拽讗. 讻诇讜诪专 注诇 讬讚讬 讛讚讞拽 诪驻谞讬 讙讘讛讜, 讜讗爪讟专讬讱 诇讗砖诪讜注讬谞谉 讚讗注"讙 讚诪讻诇 诪拽讜诐 讬讻诇讬 诇诪讬住拽 讛转诐, 讻讬讜谉 讚讗讛谞讬 [讚]诇讗 讬讻诇讬 诇诪讬住拽 讗诇讗 注诇 讬讚讬 讛讚讞拽 讛讜讬讗 讞讝拽讛, 讜讛讜讗 砖讛砖诇讬诪讜 诇注砖专讛 讻讚砖诪讜讗诇, 讚讗讬 诇讗讜 讛讻讬 诇讗讜 讙讚专 讛讜讗.



讜讚讬讬拽讬谞谉 转讜 讛讗讬 驻讬专爪讛 讛讬讻讬 讚诪讬讗 讗讬诇讬诪讗 讚诪注讬拽专讗 讛讜讜 注讬讬诇讬 讘讛 讜讛砖转讗 谞诪讬 注讬讬诇讬 讘讛 诪讗讬 注讘讚, 讛讗 诇讗 讗讛谞讜 诪注砖讬讜 讜诇讗 讛讜讬讗 讞讝拽讛 讗诇讗 讚诪注讬拽专讗 诇讗 讛讜讜 注讬讬诇讬 讘讛 讜讛砖转讗 注讬讬诇讬 讘讛 讟讜讘讗 注讘讚. 讜诪讗讬 讻诇 砖讛讜讗 讚拽转谞讬. 诇讗 爪专讬讻讗 讚诪注讬拽专讗 讛讜讜 注讬讬诇讬 讘讛 讘讚讜讞拽讗 讜讛砖转讗 注讬讬诇讬 讘讛 讘专讜讞讗. 诪讛讜 讚转讬诪讗 讻讬讜谉 讚诪注讬拽专讗 注讬讬诇讬 讘讛 讜讛砖转讗 谞诪讬 注讬讬诇讬 讘讛 诇讗 讛讜讬讗 讞讝拽讛, 拽诪"诇 讚讻讬讜谉 讚讗讛谞讬 讚注讬讬诇讬 讘讛 讘专讜讞讗 讛讜讬讗 讞讝拽讛:



专讬讟. 讗"专 讗住讬 讗诪专 专讘讬 讬讜讞谞谉 谞转谉 爪专讜专 讜讛讜注讬诇 谞讟诇 爪专讜专 讜讛讜注讬诇 讛专讬 讝讛 讞讝拽讛 诪讗讬 谞转谉 诪讗讬 谞讟诇 讗讬诇讬诪讗 谞转谉 爪专讜专 讚砖讻专 诪讬讗 诪讬谞讛. 讻讙讜谉 讚讛讜讛 讗转讬 讘讬讚拽讗 讚诪讬讗 诪讗讘专讗讬 讜注讬讬诇 讘讗专注讬讛 讚专讱 谞拽讘, 讜讗转讗 讛讗讬 讜谞转谉 爪专讜专 讘谞拽讘 讜住讻专讬讛 讜讗讘专讞 诪讬讗 诪讬谞讛 讜诇讗 注讬讬诇讬 诪讬讗 诇讛转诐. 谞讟诇 爪专讜专 讚讗驻讬拽 诪讬讗 诪讬谞讛. 讻讙讜谉 讚讛讜讛 诪诇讬讗 讗专注讬讛 诪讬讗 讜讛讜讜 诪讝拽讬 诇讛 讜讘讗 讝讛 讜谞讟诇 爪专讜专 诪注讬拽专 讛讙讚专 讜谞注砖讛 诪拽讜诪讜 谞拽讘 讜讗驻讬拽 诪讬讗 诪讬谞讛, 讛讗讬 诪讘专讬讞 讗专讬 诪谞讻住讬 讞讘讬专讜 讛讜讗. 讜诪爪讜讛 拽讗 注讘讬讚, 讚讗诪专 拽专讗 诇讻诇 讗讘讚转 讗讞讬讱 诇专讘讜转 讗讘讚转 拽专拽注 (讘"诪 诇讗,讗), 讜诇讗 讛讜讬讗 讞讝拽讛 讗诇讗 讛讬讻讗 讚讗讬 讘注讬 注讘讬讚 讜讗讬 讘注讬 诇讗 注讘讬讚 讜拽讗 注讘讬讚 讗讚注转讗 讚诪讬拽谞讗, 讗讘诇 讛讬讻讗 讚诪爪讜讛 诇注砖讜转 讻讬讜谉 讚讘诇讗讜 讛讻讬 谞诪讬 讛讜讛 诪讬讞讬讬讘 诇诪注讘讚 诇讗 讛讜讬讗 讞讝拽讛. 讜讗住讬拽谞讗 讗诇讗 谞转谉 爪专讜专 讚住讻专 诇讛 诪讬讗 谞讟诇 爪专讜专 讚驻转讞 诇讛 诪讬讗. 讻讙讜谉 讚讛讜讗讬 讗专注讗 爪专讬讻讗 诇诪讬讗 讜讛讜讛 诪诇讬讗 诪讬讗 讜讛讜讛 讗讬讻讗 讘诪爪专 谞讜拽讘讗 讚谞驻拽讬 诪讬讗 诪讬谞讬讛 讜讗转讗 讛讗讬 讜谞转谉 砖诐 爪专讜专 讜住讻专讬讛 诇谞拽讘, 讗讬 谞诪讬 讚讗转讗 讘讬讚拽讗 诪讗讘专讗讬 讜诇讗 讛讜讛 诇讬讛 讚讜讻转讗 诇诪讬注诇 诪讬谞讬讛 诇讛讗讬 讗专注讗 讜讗转讗 讛讗讬 讜谞讟诇 爪专讜专 诪谉 讛诪爪专 讜驻转讞 讘讘讗 讚注讬讬诇讬 诪讬讗 诪讬谞讬讛. 讻讬 讛讗讬 讙讜讜谞讗 讻讬讜谉 讚讗讬谉 诪爪讜讛 诇注砖讜转 讜拽讗 注讘讬讚 诪讬讚讬 讚诪讛谞讬 诇讬讛 诇讗专注讗 讛讜讬讗 讞讝拽讛.



讛讚讬谉 讛讜讗 诪讞讜专转讗 讚砖诪注转讗 诇住讘专讗 讚专讘讜讗转讗 讚住讘讬专讗 诇讛讜 讚讻讬 拽砖讬 诇讬讛 诇讙诪' 诪讘专讬讞 讗专讬 诪谞讻住讬 讞讘讬专讜 讛讜讗 诪讟注诪讗 讚注讘讬讚 诪爪讜讛 讛讜讗. 讜拽砖讬 诇谉 注诇讛, 讛讗 转讬谞讞 讘谞讻住讬 讞讘讬专讜 讚拽讗 注讘讬讚 诪爪讜讛, 讗诇讗 讘谞讻住讬 讛讙专 诪讗讬 讗讬讻讗 诇诪讬诪专. 讜讗驻讬' 讘谞讻住讬 讞讘讬专讜 谞诪讬, 转讬谞讞 砖诇讗 讘驻谞讬讜 讚诪讬驻拽讚 注诇讬讛讜, 讗诇讗 讘驻谞讬讜 讚诇讗 诪讬驻拽讚 注诇讬讛讜 讗诇讗 讛讬讻讗 讚讗讬谉 讛讘注诇讬诐 讬讻讜诇讬谉 诇讛爪讬诇 诪讗讬 讗讬讻讗 诇诪讬诪专. 讜注诇 讻专讞讬讱 住讜讙讬讗 讚讙诪专讗 讚拽讗 讚讞讬 诇讛 住转诪讗 诪讟注诪讗 讚诪讘专讬讞 讗专讬 诪谞讻住讬 讞讘专讜 讘讻讜诇讛讜 讗谞驻讬 拽讗 讚讞讬 诇讛, 讚讗讬 诇讗 转讬诪讗 讛讻讬 诪讗讬 拽讗 拽砖讬讗 诇讬讛, 诇讜拽诪讗 讘谞讻住讬 讛讙专 讗讬 谞诪讬 讘谞讻住讬 讞讘专讜 讜讘驻谞讬讜 讚诇讗 诪讬驻拽讚. 讜讚讬拽讗 谞诪讬 讚住转诐 砖诪注转讬讛 讚专讘讬 讬讜讞谞谉 诪讚诇讗 拽驻讬讚 诇诪讬诪专 诇讬讛 诇讱 讞讝拽 讜拽谞讛 诇讗 诪讬转讜拽诪讗 讘谞讻住讬 讞讘专讜 讗诇讗 讘驻谞讬讜 讗讬 谞诪讬 讘谞讻住讬 讛讙专. 讗诇讗 诪住转讘专讗 讚讻讬 拽砖讬讗 诇讬讛 诇讗讜 诪讟注诪讗 讚诪爪讜讛 拽砖讬讗 诇讬讛, 讗诇讗 诪砖讜诐 讚讻诇 讞讝拽讛 讚转诇讬讗 讘讛谞讗讛 讚讗讛谞讬 讘讛 诪讞讝讬拽 讘讗专注讗, 诇讗 讛讜讬讗 讞讝拽讛 讗诇讗 讛讬讻讗 讚诪讛谞讬 讘讙讜驻讗 讚讗专注讗 讛谞讗讛 讚诇讗 讛讜讛 砖讻讬讞讗 讘讛 诪拽诪讬 讛讚讬谉. 讚讜诪讬讗 讚讙讚专 讜驻专抓 讻诇 砖讛讜讗, 讚讗讜拽讬诪谞讗 讻讙讜谉 讚诪注讬拽专讗 讛讜讜 注讬讬诇讬 讘讬讛 讘专讜讞讗 讜讛砖转讗 讘讚讜讞拽讗, 讗讬 谞诪讬 讚诪注讬拽专讗 讘讚讜讞拽讗 讜讛砖转讗 讘专讜讞讗, 讗讘诇 讗讘专讜讞讬 诪讬讗 诪讬谞讛 讚诇讗 讗讛谞讬 讘讛 诪讬讚讬 讚诇讗 讛讜讛 诪注讬拽专讗 讗诇讗 诇讗讜拽讜诪讛 讻讚诪注讬拽专讗 讛讜讗 讚讗讛谞讬 诇讗 拽谞讬, 讚讘注讬谞谉 讚讜诪讬讗 讚讬砖讜讘 注专讬诐 讜诇讬讻讗. 讜讛讗讬 讚谞拽讟 诪谞讻住讬 讞讘专讜 诇讗讜 诪砖讜诐 讚拽讗 注讘讬讚 诪爪讜讛, 讗诇讗 讻诪讛 讚讗转 讗诪专 诪谞讻住讬 讗讞专讬诐 砖讗讬谉 诪讛谞讛 讘讙讜祝 讛谞讻住讬诐 讛谞讗讛 讛谞讻专转 讘讛谉 讗诇讗 砖诪讛谞讛 讗转 讘注诇 讛谞讻住讬诐 讚诇讗 拽讬诪讗 诇讬讛 讞讝拽讛. 讜诪讛讗讬 讟注诪讗 诪砖讻讞转 诇讛 诇砖诪注转讬谉 讘讬谉 讘谞讻住讬 讛讙专 讘讬谉 讘谞讻住讬 讞讘专讜 讘讬谉 讘驻谞讬讜 讘讬谉 砖诇讗 讘驻谞讬讜. 讜讻谉 讛讚注转 谞讜讟讛:





砖讬讟讛 诪拽讜讘爪转

讗诇讗 讚诪注讬拽专讗 讛讜讜 注讬讬诇讬 讘讛 讘专讜讜讞讗 讜讛砖转讗 讘讚讜讞拽讗. 讻转讘 专"砖 讝"诇 讜谞注诇 谞诪讬 讗讬讻讗 诇转专讜爪讬 讻讛讗讬 讙讜讜谞讗 讜诇讬 谞专讗讛 讚讛讗讬 讚诇讗 驻讬专砖讜 讘讙诪专讗 讙讘讬 谞注诇 讻诪讛 讻诇 砖讛讜讗 诪砖讜诐 讚诪诇讬砖谞讗 讚诪转谞讬转讬谉 诪砖诪注 砖驻讬专 讜讛讻讬 拽讗诪专 谞注诇 讻诇 砖讛讜讗 讻诇讜诪专 讗祝 注诇 驻讬 砖驻转讞 诇讗诇转专 讜讛讬讬谞讜 讚讗诪专讬谞谉 讘驻专拽 讛讝讜专拽 讜转讬讝讜诇 讗讬讛讬 讜转讬讞讜转 讜转驻转讞 讻诇讜诪专 砖讗诐 讛讚专讬诐 讘转讜讻讛 诪拽驻讬讚讬诐 讘谞注讬诇转讛 转驻转讞 诇讗诇转专 讚讘讛讻讬 住讙讬 讜驻讬专讜砖讗 讛讜讗 诇讻诇 砖讛讜讗 讚诪转谞讬转讬谉. 讛专"谉 讝"诇.  
诪讗讬 谞转谉 讜诪讗讬 谞讟诇 讗讬 谞讬诪讗 谞转谉 爪专讜专 讚住讻专 诪讬讗 讻讬 讛讬讻讬 讚诇讗 诇讬注讜诇 讜诇讗 诇讬驻住讜讚 谞讟诇 爪专讜专 讚讗驻讬拽 诪讬讗 讚诇讗 诇讬驻住讜讚 讛讗讬 诪讘专讬讞 讗专讬 诪谞讻住讬 讞讘专讜 讛讜讗 驻讬专讜砖 砖讛讜讗 诪讞讜讬讬讘 诪谉 讛转讜专讛 讘讻讱 讻讚讙专住讬谞谉 讘驻专拽 讗诇讜 诪爪讬讗讜转 诇讻诇 讗讘讬讚转 讗讞讬讱 诇专讘讜转 讗讘讬讚转 拽专拽注 讜讞讝拽讛 诇讗 讛讜讬讗 讗诇讗 注讚 讚讛讜讬 讛讛讜讗 诪讬讚讬 讚注讘讚 讚讘专 砖讗讬谞讜 诪讞讜讬讘 诪谉 讛转讜专讛 诇注砖讜转讜 诇讞讘专讜 讚讜讚讗讬 砖诇讗 注砖讗讜 讗诇讗 诇注爪诪讜 诇拽谞讜转 讘讜 讗讜转讛 砖讚讛. 讜讗讜拽讬诪谞讗 谞转谉 讚爪诪讚 诇讬讛 诪讬讗 讻讬 讛讬讻讬 讚诇讗 谞讬驻讜拽 谞讟诇 讚驻转讞 诇讬讛 诪讬讗 讻讬 讛讬讻讬 讚诇讬注讜诇 讜诇讬砖拽讬. 讛专"讬 谉' 诪讬讙砖 讝"诇. 


诇拽谞讜转 讗讜转讛 讜讞讘专转讛 讗讜转讛 拽谞讛 讻讜'. 讻转讘 专"砖 讝"诇 讚讜拽讗 诇注谞讬谉 谞讻住讬 讛讙专 讗讘诇 诇注谞讬谉 诪讻专 拽讬讬诪讗 诇谉 讘驻专拽 拽诪讗 讚拽讬讚讜砖讬谉 诪讻专 诇讜 注砖专 砖讚讜转 讘注砖专 诪讚讬谞讜转 讻讜' 讜讚讜拽讗 讘砖谞转谉 诇讜 讚诪讬 讻讜诇诐 讻讚讗讬转讗 讛转诐. 讜谞专讗讛 诇讬 讚诇讗 砖谞讗 诇注谞讬谉 谞讻住讬 讛讙专 诇讗 砖谞讗 诇注谞讬谉 诪转谞讛 讗讬谞讜 拽讜谞讛 讘讞讝拽讛 讚砖讚讛 讗讞转 砖讗专 砖讚讜转 讛诪讜驻诇讙讜转 诪诪谞讛 讘诪爪专 讜讞爪讘 讜讻讬讜爪讗 讘讜 讚讛讱 驻讬住拽讗 讙讘讬 诪转谞讬转讬谉 拽讬讬诪讗 讚拽转谞讬 讘讛 谞讜转谉 诪转谞讛 讜讗讞讬谉 砖讞诇拽讜 讜诪讞讝讬拽 讻讜' 讜讻诇 讚讬谞讬 讞讝拽讛 讚诪转讗诪专谉 讘讙诪专讗 注诇 诪砖谞讛 讝讜 讜讚讗讬 砖讛诐 讙诐 诇注谞讬谉 砖诇砖讛 诪拽讜诪讜转 讛诇诇讜 讚讛讬讬谞讜 谞讜转谉 诪转谞讛 讛讗讞讬谉 砖讞诇拽讜 讜诪讞讝讬拽 讘谞讻住讬 讛讙专. 诪讬讛讜 讜讚讗讬 诇注谞讬谉 诪转谞讛 讜讞讬诇讜拽 讗讞讬谉 讗诐 驻讬专砖 诇讜 讞讝拽 讘讗讞转 诪讛谉 讜拽谞讛 讻讜诇讛 讘讗讜转讛 讞讝拽讛 讗驻讬诇讜 讛谉 注砖. 砖讚讜转 讘注砖专 诪讚讬谞讜转 拽谞讛 讻讜诇诐 讚讗诐 讗讬转讗 砖讗讬谉 转讜专转 讞讝拽讛 诇拽谞讜转 讘讞讝拽转 砖讚讛 讗讞转 砖讚讜转 讛诪讜驻诇讙讜转 诪诪谞讛 讻讬 谞转谉 诇讜 讚诪讬 讻讜诇诐 讗诪讗讬 拽谞讛 讻讬讜谉 讚诪讬讬专讬 讘讚诪讬诐 砖讗讬谉 拽讜谞讬诐 讻讙讜谉 讘诪拽讜诐 砖谞讛讙讜 诇讻转讜讘 讗转 讛砖讟专 讚讛讗 讗诪专转 砖讗讬谉 转讜专转 讞讝拽讛 讻诇诇 诇拽谞讜转 砖讚讛 讛诪讜驻诇讙转 讗驻讬诇讜 驻讬专砖 诇讜 砖讬拽谞讛 讗诇讗 砖诪注 诪讬谞讛 讚讛讬讻讗 讚驻讬专砖 诇讜 讞讝拽 讘讗讜转讛 砖讚讛 讜拽谞讛 讻讜诇谉 拽谞讛 讻讬讜谉 讚讗讬讻讗 讚注转 讗讞专转 诪拽谞讛 讗讜转诐 讘讻讱. 讗讘诇 讘住转诪讗 讻讙讜谉 讘谞讻住讬 讛讙专 讗讜 讘诪转谞讛 讘住转诐 诇讗 拽谞讬 讚住转诐 转讜专转 讞讝拽讛 诇拽谞讜转 砖讚讛 砖诪讞讝讬拽 讘讛 诇讘讚讛 讜诇注谞讬谉 诪讻专 讻讬讜谉 讚谞转谉 诇讜 讚诪讬 讻讜诇谉 讗祝 注诇 驻讬 砖讗诪专 诇讜 住转诐 诇讱 讞讝拽 讜拽谞讛 诪住转诪讗 谞讬讞讗 诇讬讛 砖讬拽谞讛 讻讜诇诐 讘讞讝拽讛 讚讞讚 诪讬谞讬讬讛讜 讜讻诪讜 砖驻讬专砖 诇讜 讞讝拽 讘讗讞讚 诪讛诐 讜拽谞讛 讻讜诇谉 讚诪讬. 讗讬 谞诪讬 讛讗 讚讗诪专讬谞谉 讚讘住转诪讗 诇讗 拽谞讛 讻讜诇谉 讘讞讝拽转 讗讞转 诪讛谉 讻讙讜谉 讚诇讗 讗诪专 诇讬讛 诇讱 讞讝拽 讜拽谞讛 讗诇讗 讛讜讗 诪讞讝讬拽 讘驻谞讬讜 讜诇讗 爪专讬讱 诇诪讬诪专 诇讬讛 诇讱 讞讝拽 讜拽谞讛 诇注谞讬谉 讗讜转讛 砖讚讛 讚讛讗 诪讚砖转讬拽 谞讬讞讗 诇讬讛 讘讗讜转讛 讞讝拽讛 讗讘诇 讘砖讗专 砖讚讜转 讛诪讜驻诇讙讜转 诇讗 讙诇讬 讚注转讬讛 讗讘诇 讜讚讗讬 讘诪讻专 讘砖谞转谉 诇讜 讚诪讬 讻讜诇谉 讜讚讗讬 谞讬讞讗 诇讬讛 砖讬拽谞讛 讻诇 讛砖讚讜转 讘讞讝拽讛 讚讛讱 砖讚讛 讗讘诇 讛讬讻讗 讚讗诪专 诇讬讛 诇讱 讞讝拽 讜拽谞讛 讻讬讜谉 讚讙诇讬 讚注转讬讛 砖讛讜讗 专讜爪讛 砖讬讞讝讬拽 讘讻讜诇谉 拽谞讛 讻讜诇谉 讘讞讝拽讛 讚讞讚 诪讬谞讬讬讛讜 讚诪住转诪讗 讘讛讻讬 谞讬讞讗 诇讬讛. 注诇讬讜转. 


讻转讘 讛专诪讘"谉 讝"诇 讘讞讚讜砖讬讜 转砖诇讜诐 讛转讜住驻转讗 谞注诇 讗讞讚 讜讙讚专 讗讞讚 讗讬谞讛 讞讝拽讛 谞注诇讜 砖谞讬讛诐 讜讙讚专讜 砖谞讬讛诐 讛专讬 讝讜 讞讝拽讛 讻讜'. 讚讛讬讻讗 讚讗转讜 讘讬 转专讬 讻讜' 注讚 住讜祝 讛讚讘讜专. 讜诇讬 谞专讗讛 讚讗讬谉 讝讛 注讬拽专 讚讗讚专讘讛 诪诪讙讘讬讛 诪爪讬讗讛 诇讞讘专讜 讚讗诪专讬谞谉 讚拽谞讬讗 诪讜爪讗 讛讻讬 谞诪讬 讚拽谞讬 讻讬 谞注诇讜 砖谞讬诐 讜讙讚专讜 砖谞讬诐 讚诪讙讜 讚讝讻讬 诇谞驻砖讬讛 讝讻讬 谞诪讬 诇讞讘专讬讛. 讜诪讛 砖砖讘砖 讛转讜住驻转讗 诪讚讗诪专讬谞谉 专讜讻讘 讜诪谞讛讬讙 讚拽谞讜. 讗讬谞讛 专讗讬讛 讚讛讗 讗讜拽讬诪谞讗 诇讛 讘诪谞讛讬讙 讘专讙诇讬讜 讜拽谞讬讬讛 讗讞转 讛讬讗. 注讚 讻讗谉 诪砖讬讟讛 诇讗 谞讜讚注讛 诇诪讬.





诪讛专砖"讗 - 讞讬讚讜砖讬 讛诇讻讜转

讘讗"讚 讗讘诇 拽砖讛 诇专砖讘"讗 讻讜' 讗诇讗 讜讚讗讬 讘谞注诇 讗讬讬专讬 讜诪砖诪注 讚讜拽讗 砖讛注诪讬讚 讚诇转讜转 讻讜' 注讻"诇 讝讜 讛拽讜砖讬讗 讙诐 诇驻专砖讘"诐 讚诪砖诪注 诪驻讬专讜砖讜 讚拽讘注 诪谞注讜诇 讘讚诇转 诇讞讜讚 讚讛讜讛 讘谞讬谉 讜诇讗 讛讜讛 讻诪讜 讚讗驻讬讱 诇讬讘谞讬 讘注诇诪讗 讜注讬讬谉 讘专讗"砖 讘讝讛 讗讘诇 诪讛 砖讻转讘 诪讛专砖"诇 讘砖诐 讛转讜住驻讜转 讚讘住诪讜讱 讚讘讛注诪讬讚 讚诇转讜转 诇讞讜讚 住讙讬 讗讬谉 讝讛 诪讜讻专讞 诪讚讘专讬讛诐 砖诐 讜讚讜"拽:


讘讚"讛 谞注诇 讜讙讚专 讻讜' 讜讗讬谞讛 拽砖讬讗 讚讗讬讻讗 诇诪讬诪专 讻讜' 讜注讜讚 讚讘注讬 专讘 讘诪转谞讛 讛讬讗讱 讻讜' 注讻"诇 讜诇讗 谞讬讞讗 诇讛讜 讛砖转讗 诇诪讬诪专 讚诪砖讜诐 讗讞讬谉 砖讞诇拽讜 诇讞讜讚 拽转谞讬 讘驻谞讬讜 讻讬讜谉 讚讘讙专 讜讘诪转谞讛 诇讬转讗 讜拽"诇:


讘驻专砖讘"诐 讘讚"讛 讜诪讛 诪讻专 讻讜' 讗"谞 讬讛讬讘 诇讬讛 讻讜' 讻讚转谞讬讗 讘拽讬讚讜砖讬谉 诪讻专 诇讜 讬' 砖讚讜转 讻讜' 注讻"诇 讛讱 专讗讬讛 讚诪讻专 诇讜 讬' 砖讚讜转 讻讜' 讛"诇 诇讗转讜讬讬 讙诐 诇注讬诇 讘讚"讛 砖诇讗 讘驻谞讬讜 讻讜' 讜讻"讛 讘驻讬专讜砖讬诐 讗讞专讬诐 讜拽"诇:


讘讚"讛 讜讛砖转讗 拽注讬讬诇讬 讻讜' 讜诇讗 讘注讬 诇转专讜爪讬 讚诪注讬拽专讗 诇讗 注讬讬诇讬 讻诇诇 讻讜' 注讻"诇 讛讬讬谞讜 诇驻讬 讛讱 讙讬专住转 住驻专讬诐 砖诇谞讜 讜砖讛住讻讬诪讜 讘讛 讛转讜住' 讚讙专住讬谞谉 讚诪注讬拽专讗 诇讗 注讬讬诇讬 讘讛 讜讛砖转讗 注讬讬诇讬 讘讛 讟讜讘讗 注讘讚 讜讬砖 诇驻专砖讜 讻讱 讚诪注讬拽专讗 诇讗 注讬讬诇讬 讻诇诇 讜讛砖转讗 注讬讬诇讬 诇讛 讘讚讜讞拽 讚讟讜讘讗 注讘讚 讜讻讛"讙 驻专砖讘"诐 诇注讬诇 讙讘讬 讚诪注讬拽专讗 讛讜讬 住诇拽讬 诇讛 讜讛砖转讗 诇讗 住诇拽讬 诇讛 讻讜' 讜讗驻砖专 讚讙讬专住转 专砖讘"诐 讛讻讗 诇讗 讛讬讛 讻讱 讗诇讗 讻讙讬专住讗 专讗砖讜谞讛 砖讻转讘讜 讛转讜住' 讜拽"诇:





讞讻诪转 砖诇诪讛

讙诪' 爪专讜专 讚爪诪讚 诇讛 诪讬讗 讻讜' 讻爪"诇:


转讜住' 讘讚"讛 谞注诇 讜讙讚专 讻讜' 讗诇讗 讜讚讗讬 讘谞注诇 讗讬讬专讬 讻讜' 谞"讘 讗讬谞讬 专讜讗讛 讻讗谉 砖讜诐 拽讜砖讬讗 讚注"讬 讛注诪讚转 讚诇转讜转 拽谞讛 讗驻讬诇讜 诇讗 谞注诇 讚讛专讬 讛讜讗 讛砖讘讬讞 讛拽专拽注 讚诪注转讛 砖讛注诪讬讚 讛讚诇转讜转 专讗讜讬 诇讚讜专 讘讛 讚讬专转 拽讘注 讻诪讜 砖驻讬专砖讜 讛转讜住' 讘住诪讜讱:





专砖"砖

转讚"讛 讗讟讜. 讜讛讗讞讬谉 砖讞诇拽讜 诇讗讜 讘谞讬 讞讝拽转 讙"砖 谞讬谞讛讜. 诇注讬诇 (诪"讘 讘) 讗讬讻讗 诇讬砖谞讗 讘讚谞讞讬转 诇驻诇讙讗 诇讗 讛讜讬 讞讝拽讛 讜讻谉 讚注转 讛专讬"祝 讘讚专讘讬谞讗 砖诐 讻诪砖"讻 砖诐 讛谞"讬 (讜诇驻诇讗 讘注讬谞讬 砖讛谞"讬 讻' 砖诐 砖讻谉 讙诐 讚注转 专"讞 讜讘讟讜专 专"住 拽诪"讟 讻转讘 讘砖诪讜 讚讗祝 讘谞讞讬转 诇驻诇讙讗 讬砖 诇讜 讞讝拽讛 讜讗讜诇讬 爪"诇 讘讗' 诪讛诐 专"转) 讜爪"诇 讚讚注转 讛转讜住' 讻讘注讛"注 砖讛讘讬讗 讛讟讜专 砖诐 讗讜转 讘' 讚讗讞讬谉 讗讬谞谉 讻砖讜转驻讬谉 讜诪讞讝讬拽讬谉 讝注"讝 讜诪砖诪注 讗驻讬诇讜 讘讚讘专 砖诇 砖讜转驻讜转 讗讜 讚住"诇 讻讚注转 讛专"讞 砖讛讘讬讗 讛讟讜专 讜注' 诇拽诪谉 (谞"讝 讘) 讘转讚"讛 讘砖讜转驻讬谉 注讜讚 讬"诇 讚诪砖诪注 诇讛讜 讚讗讞讬谉 砖讞诇拽讜 专"诇 砖讞诇拽讜 讘讜讚讗讬 讜讗讞"讻 讛讞讝讬拽 讗讞讚 讘讞诇拽 讞讘讬专讜 讚讜诪讬讗 讚诇注讬诇 (诪"讝) 讘谉 砖讞诇拽 讜讗砖讛 砖谞转讙专砖讛:



转讚"讛 讗诪专 砖诪讜讗诇. 讗注"讙 讚砖诪讜讗诇 讗"诇 讻讜'. 转讬诪讛 讚讗讚专讘讛 讙诐 砖诐 讗诪专 讜讻讬 讬驻讛 讻讞 诪转谞讛 诪诪讻专. 专拽 讚砖诐 诪讟注诪讗 讗讞专讬谞讗 拽讗转讬 注诇讛 讜讻诪砖"讻 砖诐 专砖"讬 讘讚"讛 讬驻讛 讜讬驻讛:





讞讬讚讜砖讬 讞转"住

讛讞讝讬拽 讘讗' 诪讛谉 诇拽谞讜转讛 拽谞转讛 注讬' 专诪讘"诐 专驻"讗 讚讝讻讬' 砖讻' 讚诪讞讝讬拽 讘谞讻住讬 讛讙专 诇讬转 讘讬' 诪砖讜诐 讚讬谞讗 讚讘专 诪爪专讗 讜驻讬' 讛诇讞"诪 诪砖讜诐 讚诇讗 砖讬讬讱 讜注砖讬转 讛讬砖专 讜讛讟讜讘 讗诇讗 讘诪讻专 讚讬讻讜诇 讛诇讜拽讞 诇拽谞讜转 讘诪拽讜诐 讗讞专 讗讘诇 讘谞讻住讬 讛讙专 诇讗 讬诪爪讗 讘诪拽讜诐 讗讞专. 讜讬专讗讛 讚讗"讻 拽谞转讛 讚讛讻讗 驻讬专讜砖 拽谞讛 诇讙诪专讬 讜讗讬谞讜 讬讻讜诇 诇住诇拽讜 诪砖讜诐 讚讬谞讗 讚讘专 诪爪专讗. 讜讗"讻 讙诐 讘讘讗 砖谞讬' 讗讜转讛 讜讗转 讞讘专转讛 讗讜转讛 拽谞讛 讞讘专转讛 诇讗 拽谞讛 驻讬' 拽谞讛 讗讜转讛 诇讙诪专讬 讜诇讗 讬讻讜诇 讘注诇 讛诪讬爪专 诇住诇拽讜 讜诇讜诪专 拽讞 诇讱 砖讚讛 砖谞讬' 砖讗讬谞讜 讘诪爪专 砖诇讬 砖讛专讬 专爪讬转讬 诇讞讝拽 讘砖谞讬讛诐 讜诇讗 讝讻讬转 讗诇讗 讘讗' 讗"讻 拽讞 诇讱 讗讬讚讱 拽诪"诇 讗驻"讛 拽谞讛 讗转 讝讜 诇讙诪专讬 讜诇讗 讬讻讜诇 诇住诇拽讜:

